Tribal fusion bellydance

Tribal fusion bellydancen pohjalla on :en:American Tribal Style (tunnetaan myös nimillä ATS ja Tribal), johon yhdistetään lisäksi vatsatanssia, American Cabaret -tanssia, flamencoa, mustalaistansseja, katutansseja, intialaista kathak-tanssia, afrikkalaisia tansseja ja monia muita niin moderneja kuin klassisia tanssityylejä. Esimerkiksi tribal fusionin ja vatsatanssin erot löytyvät niin tekniikasta, asuista kuin lajien historiasta.

 Yleistä 


Tribal fusion bellydanceen voi jatkuvasti yhdistää uusia tanssilajeja. http://www.fusion-bellydance.com/  Kahdella tribal fusion bellydance -tanssijalla ei välttämättä ole paljonkaan yhteistä, mutta tämä vapaus on myös osa lajin kiehtovuutta. http://www.gildedserpent.com/cms/2010/11/03/jasmine-june-intro-tribal-fusion-belly-dance/#axzz4JP5izKDl 

Lajilla on tähtiä, esimerkiksi yhdysvaltalainen Rachel Brice (s. 1972).  

Suomessa lajia voi harrastaa ainakin Helsingissä, Turussa ja Tampereella. Esiintyjät ja tanssinopettajat järjestävät myös Suomessa alan tapahtumia, kuten kerran tai pari vuodessa kansainvälistä Tribal Salon -tanssifestivaalia Helsingissä. http://www.tribaltanssikeskus.fi/fi/tribal_salon Tribal fusion bellydance -tapahtumia järjestetään paljon ainakin Yhdysvalloissa, Kanadassa ja Euroopassa. http://www.tribalcalendar.com/europe 

 Historia 

Lajin alkusysäyksenä pidetään sitä kun Pohjois-Afrikasta ja Lähi-idästä Kaliforniaan saapuneet maahanmuuttajat kokoontuivat yhdessä soittamaan ja tanssimaan. Heidän kulttuuriperintönsä sekoittui kalifornialaisen Hollywood-fantasian kanssa, mistä syntyi American Cabaret -tanssityyli 1910-luvulla. 

Tribal fusion bellydancen taas aloitti Jamila Salimpour 1960-luvulla San Franciscossa. Jamila Salimpour syntyi New Yorkissa vuonna 1926 sisilialaiseen perheeseen. Hänen uransa alkoi sirkuksen akrobaattitanssijana 16-vuotiaana. Myöhemmin 1950-luvun alussa San Franciscossa hän tanssi perustamallaan Bagdad Cabaret -klubilla, joka oli ensimmäinen naisen omistama itämainen klubi Kaliforniassa. 1960-luvulla hän perusti tribal fusion bellydance -tanssiryhmän Bal Anat (suom. Äiti Jumalattaren tanssi), ja laji oli syntynyt.http://www.salimpourschool.com/legacy/jamila/ http://www.wisewomandancer.com/index.php?pag=cms&id=213&p=legends-tributes-jamila.html/ 

Vuonna 2016 90 vuotta täyttävä Salimpour opettaa yhä perustamassaan Salimpour School -tanssistudiolla Berkeleyssä, Kaliforniassa. Myös hänen tyttärensä Suhaila Salimpour on tanssija, ja hän asuu Albanyssa New Yorkin osavaltiossa.   

Tribal fusion bellydance on muuttunut vuosien aikana. Esimerkiksi lajin alkuaikoina solisti tanssi melkein aina paikoillaan. Myöhemmin tanssijat alkoivat käyttää erilaisia tapoja liikkua.

Tanssilajin musiikki on kehittynyt yhtä aikaa elektronisen musiikin ja maailmanmusiikin kanssa.  

 Asut 


Esiintyjän asu paljastaa yleensä vatsan. Asuun kuuluu tavallisesti rintaliivimäinen yläosa, pitkä ja leveä hame tai tanssihousut sivuhalkiolla, lantiohuivi sekä koristeellinen vyönauha. Tanssijoilla on esityksissä paljaat jalat, mutta tanssitunneilla voi käyttää tanssitossuja. 

Esiintyjillä on usein vahva ehostus, johon kuuluvat voimakkaat silmänrajaukset, tummanpunaiset huulet, glitteriä ja koru-bindi otsalla.  

 Lähteet 

 Tribal fusion bellydancen esittely Himo Club -tanssistudion sivuilla ks. http://www.himoclub.fi/tribal-fusion-bellydance
 Tribal fusion bellydancen esittely TribalTanssiKeskuksen sivuilla ks. http://www.tribaltanssikeskus.fi/fi/tanssilajit
 Ivary Vimmin opinnäytetyö "Korusarja Fuusio Tribal -tanssijalle" Saimaan ammattikorkeakouluun vuonna 2010 ks. https://publications.theseus.fi/bitstream/handle/10024/15279/Vimm_Ivary.pdf?sequence=1
 Suomalaisen tanssijan ja tanssinopettajan Laura Lunan FB-sivut ks. https://www.facebook.com/LauraLunaTribalFusionBellydance/
 Rachel Bricen kotisivut ks. http://www.rachelbrice.com/
 Itämaisen tanssin sanastoa suomeksi ks. http://www.itamainentanssi.fi/sanasto/index.php 
 https://www.youtube.com/watch?v=ydMv17AsMJo
 https://www.youtube.com/watch?v=e-j4lg4BgFQ
 https://www.youtube.com/watch?v=HqVtLfOC9qc 

 Viitteet 

Luokka:Itämainen tanssi